Orientering om behandling af personoplysninger til ansøger og forældre i

forbindelse med opskrivning på skolens venteliste

Kristofferskolen

Linkøpingvej 183

4000 Roskilde

CVR. nr. 20965304

1. Den dataansvarlige - hvordan kontakter du os?

Kristofferskolen er dataansvarlig for behandling af dine personoplysninger. Vi kan kontaktes på telefon

46 75 40 55 samt på e-mailadressen kontoret@kristofferskolen.dk

2. Formålene med og retsgrundlaget for behandling af personoplysninger

Som en del af det at drive uddannelsesinstitution indsamler og behandler vi personoplysninger om ansøger og forældre.

Vi indsamler og behandler som udgangspunkt kun de personoplysninger, der er nødvendige, for at kunne opskrive

ansøger på skolens venteliste. Alle personoplysningerne om ansøger og forældre behandles med det formål at

administrere og dokumentere ansøgers opskrivning på skolen.

3. Kategori af personoplysninger

Vi behandler overvejende almindelige oplysninger som f.eks. navn og adresse. Derudover indhentes CPR-nr. på

ansøger samt dennes bopælsforælder, da opskrivning på venteliste kun kan ske af en forældremyndighedsindehaver.

Ventelistesystemet indhenter oplysninger fra CPR-registret, således at vi automatisk modtager besked om adresseændringer.

Vi opbevarer og behandler personoplysninger om forældre i form af kontaktoplysninger. Personoplysningerne om

forældre behandles for, at skolen kan kontakte forældre om ansøgers optagelse på skolen. Det er forældrenes pligt at

sørge for, at de indhentede oplysninger i forbindelsen med opskrivningen er aktuelle. Forældrene bedes derfor selv, ved ændringer, sørge for at opdatere mailadresse og telefonnummer via venteliste-linket.

4. Modtagere eller kategori af modtagere

Som udgangspunkt er det alene skolen, der modtager og anvender personoplysninger, som vi har om en ansøger på

venteliste eller forældre.

Personoplysninger vil kun være tilgængelige for relevante udpegede personer på skolen, medmindre andet er påkrævet i

henhold til lovgivningen.

Skolen bruger også eksterne leverandører i forhold til f.eks. elektronisk behandling af data. Disse eksterne parter

behandler alene vores personoplysninger i henhold til den instruks, som fremgår af en databehandleraftale, som skolen

har indgået med leverandøren.

5. Hvor stammer oplysninger fra?

Oplysninger om ansøger og forældre indhentes i forbindelse med, at ansøger opskrives på skolens venteliste.

Oplysningerne er afgivet af bopælsforælder ved opskrivning på ventelisten: https://www.ventelisten.net/265030

Oplysninger om adresse ajourføres via CPR-registret. Øvrige oplysninger ajourføres af forældre til ansøger.

6. Opbevaring af personoplysninger

Skolen opbevarer personoplysninger i henhold til retningslinjer på området. Overordnet opbevarer vi alene

personoplysninger, så længe det er nødvendigt for at opfylde vores forpligtelser som skole. Oplysninger om opskrevne

ansøgere gemmes så længe, ansøger er aktiv på ventelisten. Hvis en tilbudt plads ikke ønskes,

indhentes der samtykke til at bevare eleven på den passive venteliste. Ønskes dette ikke, slettes ansøger fra ventelisten.

Personoplysninger på den passive venteliste slettes, når ansøger ikke længere er skolesøgende til grundskolen.

7. Retten til at trække samtykke tilbage

Et samtykke kan til enhver tid trækkes tilbage. Dette gøres skriftligt ved at kontakte os på de kontaktoplysninger, der

fremgår ovenfor af pkt. 1.

Hvis et samtykke trækkes tilbage, påvirker det ikke lovligheden af vores behandling af personoplysninger på baggrund af

det tidligere meddelte samtykke og op til tidspunktet for tilbagetrækningen. En tilbagetrækning af samtykke har derfor

først virkning fra tidspunktet for tilbagetrækningen.

Hvis et samtykke tilbagekaldes, ophører vi fremover med at behandle de persondata, der blev givet samtykke til.

Forældre kan til enhver tid få slettet ansøger fra ventelisterne, hvilket betyder, at samtlige personoplysninger om såvel

ansøger som forældre slettes.

8. Registreredes rettigheder

Efter databeskyttelsesreglerne har en registreret en række rettigheder i forhold til skolens behandling af

personoplysninger. Hvis man vil gøre brug af sine rettigheder, skal du kontakte os.

- Ret til at modtage oplysning om behandling af personoplysninger: Man har desuden ret til at få en række

oplysninger om, hvordan dine personoplysninger behandles, herunder bl.a. hvad formålet med behandlingen er,

hvem dine personoplysninger deles med, samt informationer om det tidsrum dine personoplysninger opbevares

i. Denne oplysning er givet i nærværende skrivelse.

- Ret til indsigt: Man har ret til at se de personoplysninger, den dataansvarlige behandler om dig. Man har også

ret til at få en kopi med oplysningerne udleveret.

- Ret til berigtigelse: Man har ret til at få urigtige/forkerte oplysninger om sig rettet.

- Ret til sletning: Man har i særlige tilfælde ret til at få slettet oplysninger om sig selv, inden tidspunktet for vores

almindelige generelle sletning indtræffer. Betingelserne for sletning kan bl.a. være, at skolens formål med at

behandle dine personoplysninger ikke længere er aktuelt, eller at skolen udelukkende behandler dine

personoplysninger baseret på et samtykke, som man har trukket tilbage. Det kan også være, hvis behandlingen

af personoplysninger er ulovlig.

- Ret til begrænsning af behandling: Man har i visse tilfælde ret til at få begrænset behandlingen af sine

oplysninger. Betingelserne kan bl.a. være, at man ikke mener, at personoplysningerne, der behandles, er

rigtige. Det kan også være, at man mener, at oplysningerne behandles ulovligt, men man ikke ønsker dem

slettet og derfor anmoder om begrænset behandling. Det kan også være i tilfælde af, at man har brugt sin ret til

at gøre indsigelse mod den dataansvarliges behandling af personoplysninger.

- Ret til dataportabilitet: Man har i visse tilfælde ret til at modtage egne personoplysninger og til at anmode om, at

personoplysningerne overføres fra én dataansvarlig til en anden.

- Ret til indsigelse: Man har ret til at gøre indsigelse mod en ellers lovlig behandling af sine personoplysninger,

hvis der er tale om ”tungtvejende grunde” imod behandlingen.

- Ret til ikke at være genstand for en automatisk afgørelse: Man har ret til ikke at være genstand for en

automatisk afgørelse udelukkende baseret på automatisk behandling, herunder profilering.

Du kan læse mere om dine rettigheder i Datatilsynets vejledning om de registreredes rettigheder, som du finder på

https://www.datatilsynet.dk/generelt-om-databeskyttelse/hvad-er-dine-rettigheder/

9 . Klage til Datatilsynet

Ansøger og forældre har ret til at indgive en klage til Datatilsynet, hvis de finder, at Kristofferskolen

behandler personoplysninger i strid med databeskyttelsesreglerne. Mulighederne for at klage fremgår af Datatilsynets

hjemmeside: https://www.datatilsynet.dk/generelt-om-databeskyttelse/klage-til-datatilsynet/